**KANSALAISOPISTON TASA-ARVOSUUNNITELMA VUOSILLE 2020─23**

Laki naisten ja miesten välisestä tasa-arvosta (1329/2014, §5 a) vaatii, että koulutuksen järjestäjällä on oppilaitoskohtainen tasa-arvosuunnitelma, joka laaditaan yhteistyössä henkilöstön ja oppilaiden tai opiskelijoiden kanssa. Suunnitelma voidaan laatia enintään kolmeksi vuodeksi kerrallaan. Perustuslain mukaan (731/1999, §16) ”Julkisen vallan on turvattava, sen mukaan kuin lailla tarkemmin säädetään, jokaiselle yhtäläinen mahdollisuus saada kykyjensä ja erityisten tarpeidensa mukaisesti myös muuta kuin perusopetusta sekä kehittää itseään varattomuuden sitä estämättä.” Työttömät, omaishoitajat, työkyvyttömyyseläkkeellä olevat ja pakolaiset saavat 50 %:n alennuksen näyttämällä todistuksen tilanteestaan opiston kansliaan. Ne omaishoitajat, joilla on voimassa oleva sopimus omaishoidon tuesta Kauniaisten kaupungin kanssa, voivat osallistua ryhmäliikuntaan ilmaiseksi.

Kansalaisopistolla ei esiinny syrjintää henkilöstöasioissa tai toiminnassa. Kansalaisopiston opiskelijoilla on tasa-arvoiset mahdollisuudet ilmoittautua kursseille netin kautta tai puhelimitse. Syksyn kursseille ei ole mahdollisuutta ennakkoilmoittautua, mikä takaa, että kaikilla on samat mahdollisuudet päästä mukaan kursseille ilmoittautumisten alkaessa. Kansalaisopiston talosta Petrasta arkkitehtitoimisto Kynnys on tehnyt arvioinnin, jonka mukaan talo on esteetön erityisryhmille. Opettajat ottavat mahdollisuuksien mukaan oppimiserot huomioon. Kansalaisopistossa ei arvioida opintosuorituksia. Seksuaalista häirintää ei ole esiintynyt. Kansalaisopisto noudattaa kaupungin tasa-arvosuunnitelmaa. Tasa-arvoa lisätään tietyillä toimenpiteillä, joita on listattu tähän suunnitelmaan.

Ikä:

Mikäli opiskelija ei osaa tai voi käyttää nettiä voi ilmoittautua myös puhelimitse. Senioreilla on omia ryhmiä, mutta pystyvät myös osallistumaan muihin ryhmiin. 65 vuotta täyttäneille on järjestetty omia ryhmiä jotka kirjataan merkinnällä +65. Suuri osa päiväkursseista on suunnattu senioreille. Alle 5-vuotiaita, 11─25-vuotiaita sekä yli 80-vuotiaita on opiskelijoista vähemmän kuin muunikäisiä.

Alkuperä ja kansalaisuus:

Opistolla on paljon eri etnistä alkuperää olevia työntekijöitä, joista osalla on muu kuin Suomen kansalaisuus. Tuntiopettajien palkka määritellään suoritettujen tutkintojen mukaan ja myös ulkomaiset tutkinnot huomioidaan. Opiston kurssiesitteessä perusinformaatio (yhteystiedot, ilmoittautumisohjeet, toimitusehdot jne.) löytyy suomeksi, ruotsiksi ja englanniksi. Opiston www-sivuilta löytyy vastaavat tiedot myös englanniksi. Opistolla on myös englanninkielisiä kursseja, joiden kurssitekstit ovat englanninkielisiä.

Kieli:

Kansalaisopisto on kaksikielinen työympäristö ja henkilöstö saa käydä kursseilla, esim. suomen tai ruotsin kielen kursseilla, ilmaiseksi. Vakituiselta henkilöstöltä edellytetään englannin kielen taitoja, jotta asiakaspalvelu voidaan taata myös suomea tai ruotsia taitamattomille.

Uskonto ja vakaumus:

Ei ole ilmennyt tarvetta ottaa huomioon eri uskontojen juhlapyhiä. Uimakouluissa on eri uskontoja edustavien opiskelijoiden tarpeita huomioitu toivomusten perusteella.

Mielipide, poliittinen toiminta ja ammattiyhdistystoiminta:

Kaikilla on yhdenvertaiset mahdollisuudet toimia ja edetä työuralla poliittisista mielipiteistä ja toiminnasta riippumatta. Opisto ei kerää poliittisia mielipiteitä.

Perhesuhteet:

Yhteensovitamme joustavasti henkilöstön perhe- ja työelämät perhetaustasta riippumatta.

Terveydentila:

Teemme yhteystyötä työterveyshuollon kanssa. Käsityö- ja taidekursseilla pidetään huolta, että tilat ovat mahdollisimman pölyttömät ja joillakin kursseilla hajuveden käyttöä on pyydetty rajoittamaan, jotta myös allergioista kärsivät voisivat osallistua kursseille. Terveys- ja hyvinvointikursseilla on vaihtoehtoisia ohjelmia huomioiden jokaisen erityistarpeet. Monilla liikunta- ja joogakursseilla huomioidaan kurssilaisten erityistarpeet ja liikunnalliset rajoitteet tarjoten vaihtoehtoisia tapoja tehdä liikkeitä sekä käyttäen apuvälineitä.

Vammaisuus:

Kaupungilla on skaalautuva www-sivu. Esite lähetetään kaikkiin kauniaislaisiin koteihin ja sen voi hakea myös kaupungintalolta ja kirjastosta. Kansalaisopiston talosta Petrasta arkkitehtitoimisto Kynnys on tehnyt arvioinnin, jonka mukaan talo on esteetön erityisryhmille.

Seksuaalinen suuntautuminen:

Seksuaalisella suuntautumisella ei ole väliä työpaikalla eikä kursseilla. Petran inva-wc toimii myös ?-wc:nä.

Sukupuoli:

Jotkut kurssit ovat vain yhdelle sukupuolelle suunnattuja, mutta suurin osa kursseista soveltuu molemmille sukupuolille, riippumatta henkilön kokemuksesta siitä mikä hänen sukupuolensa on. Miesten osuus opiskelijoista on huomattavasti lisääntynyt viime vuosina (n. 30 %).